section_heading: Žerjavićeve procjene žrtava u NDH
paragraph_text: Civilnih žrtava rata bilo je 327.000 - 153.000 u Hrvatskoj i 174.000 u Bosni i Hercegovini. Od toga, 85.000 ljudi iz BiH i 48.000 iz Hrvatske stradalo je u konclogorima. Glede pak Srba, Žerjavić je procijenio da je bilo ukupno 197.000 srpskih civilnih žrtava u NDH: oko 50.000 u konclogoru Jasenovac, 45.000 ubijenih od njemačke vojske, 34.000 u borbama između ustaša, četnika i partizana, te oko 28.000 pogubljenih u selima, raznim stratištima i sl. Dodatnih 125.000 Srba je poginulo u raznim vojnim postrojbama- sve skupa oko 322.000 Srba stradalih nenaravnom smrću u NDH. Iscrpno smo prikazali brojke samo za srpski narod u NDH, jer je upravo to bilo glavnom kontroverzom i političkim fitiljem za raspirivanje velikosrpske agresije. Glede žrtava Hrvata i ostalih naroda čitatelj može pogledati podatke na vanjskim poveznicama.